User:VasicELITE/sandbox

Хамзат Чимаев
Хамзат Хизарович Чимаев (рођен 1. маја 1994.) је руски професионални борац у мешовитим борилачким вештинама и рвач слободним стилом који се такмичи у средњој категорији у Ultimate Fighting Championship (UFC). У рвању слободним стилом, Чимаев је троструки шведски национални првак. Од 7. маја 2024. године, заузима 10. место на UFC ранг листи бораца у средњој категорији.

Рани живот и образовање
Чимаев је рођен у селу Гвардејскоје у данашњој Чеченији, Русија, која је у то време била независна Чеченска Република Ичкерија, где је почео да се бави рвањем када је имао пет година. Према извештајима, освојио је бронзану медаљу на Руском националном првенству у категорији јуниора. 2013. године, када је имао 18 година, емигрирао је у Шведску са својом мајком, придруживши се свом старијем брату.

Каријера у рвању
Након пресељења у Шведску, Чимаев је рвао у више клубова, укључујући и БК Атењ. Сматран једним од најбољих рвача слободног стила у земљи, Чимаев је освојио златну медаљу на Шведском првенству у слободном стилу 2016. и 2017. године у категорији до 86 килограма, а 2018. године у категорији до 92 килограма. Чимаев је имао серију доминантних наступа на турниру, са укупним рекордом од 12-0, укључујући три победе „тушем” и седам техничких победа, постигавши укупно 105 поена, док је сам допустио само два, на сва три натпревара. Чимаев је такође учествовао на неколико турнира у џуду и имао четири борбе у комбатном самбоу.

Чимаев се такмичио против саиграча из UFC-а, Џека Хермансона, у рвању слободног стила 19. новембра 2021. године, на Шведском турниру Bulldog Fight Night 9, победивши на поене.

Каријера у мешовитим борилачким вештинама
Чимаев је први пут почео тренирати мешовите борилачке вештине када је имао 23 године. Тренирао је у Алстарс тренинг центру у Стокхолму, заједно са Александером Густафсоном, који је три пута изазивао за титулу у УФЦ категорији полутежака, Илиром Латифијем, Резом Мададијем и другима. Густафсон, један од његових главних тренинг партнера, рекао је шведском новинару да је Чимаев један од најбољих бораца са којима је тренирао, на прес конференцији у јуну 2019. godine.

Рани почетак каријере
У интервјуу за ESPN, Чимаев је изјавио да је инспирисан да почне да тренира у мешовитим борилачким вештинама током ноћне смене на послу, када је узео паузу од 15 минута да гледа главни догађај меча између Алдоа и Макгрегора. Чимаев је рекао: „ Гледао сам његову [Макгрегорову] борбу. Гледао сам како се бори против Алдоа. Седео сам у ноћи и радио. Направио сам паузу од 15 минута и гледао његову борбу. Увек сам гледао на то као, да ови момци зараде тако много пара као милионе и то, зашто то не бих могао ја да урадим сада. Ја сам борац, ја сам ратник и имам нешто посебно у себи. Морао сам да пронађем начин да то покажем људима."

Између септембра 2017. и априла 2018. године, Чимаев је имао три аматерске борбе у мешовитим борилачким вештинама. Прва од њих била је против будућег шампиона света у ММА-у по правилима ММАФ (Međunarodne MMA Federacije) Халеда Лаалама, кога је победио гушењем у другој рунди. Освојио је и следеће две аматерске борбе, једну гушењем и једну техничким нокаутом, завршавајући своју аматерску каријеру са рекордом од 3-0.

Чимаев је постао професионални борац 26. маја 2018. године, на Интернационалном Ринг Фајт Арени 14, против Гарда Олве Сагена. Победио је борбу техничким нокаутом у другој рунди. Следећа Чимаевова борба одиграла се 18. августа 2018. године, против Оле Магнора на Фајт Клуб Раш 3. Победио је гушењем са „Rear naked choke" крајем прве рунде.

Брејв Комбат Федерација
Након првe двe професионалнe борбе у Шведској, Чимаев се придружио средњоисточној организацији Брејв Комбат федерацији. Требало је да направи свој деби у овој организацији 16. новембра 2018. на догађају Брејв CF 18 против Бенџамина Бенета. Међутим, Бенет се повукао из борбе и замењен је неосвојеним талентом Марко Кисићем. Чимаев је победио у првој рунди техничким нокаутом након што је свог противника погодио левим крошеом.

Чимаев се у следећој борби("Short notice") суочио са Сидни Вилером 22. децембра 2018. на Брејв CF 20, замењујући повређеног Леона Алиуа. Победио је у борби техничким нокаутом за 35 секунди у првоj рунди.

Затим се борио против Икрама Алискерова 19. априла 2019. на Брејв CF 23. Ово је била Чимаевова прва борба у категорији велтера. Он је освојио борбу нокаутом након што је погодио аперкат у првој рунди. Овом борбом Чимаеву је зарадио награду за нокаут вечери у организацији Брејв.

Његова четврта борба одиграла се против Мзвандиле Хлонгве 4. октобра 2019. на Брејв CF 27. Чимаев је освојио борбу гушењем у другој рунди.

Чимаев је требало да изазове Џарра Ал-Селаве за титулу првака у велтер категорији на Брејв CF 37, који је требало да буде први догађај ове организације у Чимаевовом родном граду Стокхолму, Шведска, 18. априла 2020. Међутим, догађај је одложен због пандемије COVID-19, а након тога је отказан када је Чимаев уместо тог меча потписао уговор са UFC-ом.

Ultimate Fighting Championship (UFC)
Чимаев је дебитовао у UFC on ESPN 13, 16. јула 2020, у борби у средњој категорији против Џона Филипса, замењујући Душка Тодоровића. Победио је у борби гушењем у другој рунди. Ова победа је зарадила Чимаеву награду за најбољи наступ вечери.

Десет дана након борбе против Филипса, Чимаев се суочио са новим борцем, Рисом Макијем, у категорији велтер на UFC on ESPN 14, 25. јула 2020. године. Он је победио у борби техничким нокаутом у првој рунди. Освојио је своју другу награду за најбољи наступ вечери. Ова победа такође означава нови UFC рекорд за најбрже узастопне победе у савременој историји UFC-а (десет дана), иако званични UFC рекорд и даље држи Ројс Грејси, који је постигао четири узастопне победе у једној ноћи на UFC 2.

Шестог септембра 2020. године ја најављено је да ће Чимаев имати још један „Short notice" пошто је заказан за борбу против Џералда Миршарта 19. септембра 2020. на UFC 178. Победио је у борби против Миршарта нокаутом само 17 секунди у првој рунди. Ова победа је зарадила Чимаеву трећу за редом награду за најбољи наступ вечери. Са овим је поново обезбедило нови рекорд, најбржи низ од три победе у модерној историји UFC-а (66 дана).

Чимаев је требало да се суочи са Леоном Едвардсом у главној борби на UFC 183, 19. децембра 2020.У међувремену, Чимаев је додат у ранговне листе UFC-а у категорији велтер, улазећи на 15. место. 29. новембра је објављено да је Чимаев позитивно тестиран на COVID-19, и борба је била у опасности да се ипак не догоди. 1. децембра, и Едвардс је такође позитивно тестиран на COVID-19 и борба је затим одложена. 22. децембра је објављено да је борба поново заказана за 20. јануар 2021. на UFC 185. Међутим, Чимаев се повукао из борбе 29. децембра због свог опоравка од COVID-19. Као резултат, борба је привремено отказана. Пар је затим поново заказан да буде главна борба UFC 187, 13. марта. Међутим, 11. фебруара, председник UFC-а, Дана Вајт, објавио је да је борба поново отказана због тога што Чимаев пати од последица COVID-19.

1.марта 2021. године, он је објавио на инстаграму да се пензионише због компликација са плућима изазваних COVID-19. Касније је Дана Вајт изјавио да Чимаев није у пензији и да је само емоционалан након што је доживео ефекте умора плућа током тренинга.